En 18-årig kvinde blev torsdag aften truet med jagtgevær - af sin far. Det skete ved Brønderslev, men politiet giver kun sparsomme oplysninger om hændelsen. Nordjyllands Politi blev ved halvtitiden kaldt til husspektakler på adressen. En 46-årig mand var blevet så ophidset, at han truede sin 18-årige datter med et jagtgevær. Han var stærkt beruset og er anberagt i arresten i Frederikshavn. Han skal afhøres senere fredag og formentlig i et grundlovsforhør, hvor der ventes krav om fængsling.
18-årig slap heldigt fra skænderi med sin bevæbnede far